CELEX: C2006/326/20
Language: sl
Date: 2006-12-30 00:00:00
Title: Združene zadeve od C-187/05 do C-190/05: Sodba Sodišča (prvi senat) z dne 7. septembra 2006 (predlogi za sprejetje predhodne odločbe Areios Pagos — Grčija) — G. Agorastoudis proti Goodyear Hellas ABEE (Kolektivni odpusti — Direktiva 75/129/EGS — Člen 1(2)(d) — Prenehanje dejavnosti podjetja po sodni odločbi — Prenehanje dejavnosti podjetja izključno po volji delodajalca)

30.12.2006   
            
            
               SL
            
            
               Uradni list Evropske unije
            
            
               C 326/10
            
         Sodba Sodišča (prvi senat) z dne 7. septembra 2006 (predlogi za sprejetje predhodne odločbe Areios Pagos — Grčija) — G. Agorastoudis proti Goodyear Hellas ABEE
   (Združene zadeve od C-187/05 do C-190/05) (1)
   
   (Kolektivni odpusti - Direktiva 75/129/EGS - Člen 1(2)(d) - Prenehanje dejavnosti podjetja po sodni odločbi - Prenehanje dejavnosti podjetja izključno po volji delodajalca)
   (2006/C 326/20)
   Jezik postopka: grščina
   Predložitveno sodišče
   Areios Pagos
   Stranke v postopku v glavni stvari
   
      Tožeče stranke: Georgios Agorastoudis in drugi (C-187/05), Ioannis Pannou in drugi (C-188/05), Kostandinos Kotsabougioukis in drugi (C-189/05), Georgios Akritopoulos in drugi (C-190/05)
   
      Tožena stranka: Goodyear Hellas ABEE
   
      Intervenienta: Geniki Synomospondia Ergaton Elladas (GSEE), Ergatoypalliliko kentro Thessalonikis (C-187/05 in C-189/05)
   Predmet
   Predlog za sprejetje predhodne odločbe — Areios Pagos — Razlaga člena 1(2) Direktive Sveta 75/129/EGS z dne 17. februarja 1975 o približevanju zakonodaje držav članic v zvezi s kolektivnimi odpusti (UL L 48, 1975, str. 29) — Direktiva se ne uporablja za delavce, ki jih prizadene prenehanje delovanja obrata, kadar gre za prenehanje na podlagi sodne odločbe — Pomen.
   Izrek
   Direktivo Sveta 75/129/EGS z dne 17. februarja 1975 o približevanju zakonodaje držav članic v zvezi s kolektivnimi odpusti je treba razlagati tako, da se uporablja v primeru kolektivnih odpustov zaradi dokončnega prenehanja delovanja podjetja ali obrata, o katerem je bilo odločeno izključno na predlog delodajalca in brez predhodne sodne odločbe, pri čemer odstopanje iz člena 1(2)(d) te direktive ne izključuje njene uporabe.
   
      (1)  UL C 171, 9.7.2005.